Upper Cross 18 | LekkeSlaap
Upper Cross 18
Upper Cross 18: Hooffoto's
Vanaf R1 610 per nag (plek vir 5)
Adres: Uppercross, Point Village, Mosselbaai, 6500, Wes-Kaap
Upper Cross 18 is 'n drieslaapkamerhuis wat sentraal geleë is in Mosselbaai met gerieflike slaapplek vir 5 gaste. Kom ontspan in dié huis by die see en aanskou die lieflike see-uitsigte saam met jou gesin en vriende.
Die hoofslaapkamer het 1 dubbelbed, die volgende kamer het 1 enkelbed en die laaste slaapkamer het 2 enkelbeddens. Daar is 'n gedeelde badkamer met 'n stort, wasbak en toilet. Daar is ook 'n volledig toegeruste kombuis met pragtige kombuiskaste wat gaste kan gebruik. Daar is boonop ook kroegstoele, 'n wasmasjien en 'n skottelgoedwasser. Verder is daar 'n groot sitkamer met rusbanke en 'n koffietafel. Daar is 'n platskerm-TV met DStv. Gaste het toegang tot 'n propaan-braai wat jy ook op die pragtige balkon buite kan gebruik terwyl jy die vars seebriesie en lieflike uitsigte bewonder. Daar is 'n motorhuis en alarmstelsel om jou gemoedsrus te gee.
Die huis is net 5 minute se stap van die punt of die waterkant af. Besienswaardighede sluit in die Kaap St Blaize-vuurtoring, die Mosselbaai Gholfklub, Ochre Barn, The Old Joinery, die oorlogsgedenkteken, Zorgfontein-wildplaas en Botlierskop Privaat Wildreservaat. Verder is daar 'n hele rits doendinge in Mosselbaai vir die adrenalienvrate, insluitend haaihokduik, skeepswrak-duik, motorbootritte, township-toere, reksprong en valskermspring.
'n Bespreking by Upper Cross 18 sluit in:
Uppercross, Point Village, Mosselbaai, 6500, Wes-Kaap
https://travelground.imgix.net/AAEAAQAAAAAAAAAAAAAAJDhhNjVmODBmLTllNDktNGYyZC1iNDZiLTNmM2NiNWEwOWViOA?w=1440&h=960&fit=crop&auto=format Vanaf R1 610 per nag (plek vir 5) Uppercross Point Village 6500 Wes-Kaap 086 999 0018 14:00-19:00 10:00 -34.182837 22.156951